Abusua

**Abusua** nyɛla Akan kali yuli n zaŋ ti dɔɣim ban kpini taba mayili polo, bɛ dihimi n tabili ni lala dɔɣim maa yila nadaa buɣa yuli booni *abosom* (*deities*) ni na. Ninvuɣ' shab ban yina *Abusua* yinga ni nyɛla ban yaannim nyɛ zaɣi yinga, ka bɛ ni tooi biɛhi bɛ yaan dɔ yino naba kamani yuun' tuha nyaanga. Di nyɛla din chihira ni niri bo bee n kuli o mini ninvuɣ' so ŋun be *Abusua* yinga ni. Bɛ ni mali *Abusua* shɛŋa n bɔŋo *[[Agona (clan)|Agona]]* (karakoo), *[[Aduana]]* (baa), *Asenie* (zoŋa), *Oyoko* (wub'ʒiɛ), *Asakyiri* (juɣu), *[[Asona]]* (ŋmaanchee), *Bretuo* (jangbuni), n ti pahi *[[Ekuona]]* (naɣ'laa).

### Agona bee Anona
Agona niriba maa pam nyɛla ban be *Denkyira* ka lahi be *Asante* luɣi shɛli bɛ ni bɔli *Nkawie* la. *[[Agona (clan)|Agona]]* niriba maa dalinli nyɛla karakoo. Be yi puhi, bɛ ni saɣiri sham n nyɛ "*Yaa Ako nana"*. Tiŋ shaŋa *[[Agona (clan)|Agona]]* bee Anona ni tooi be n n nyɛ *Tafo*, *Bodwesango*, *Fumesua*, *Edwumako* *[[Techiman]]*, *Dunkwa*, *Asienimpon*, *Trede Ahwaa*, *Akyem Apedwa*, *Akyem Oda*, *Akyem Asene*.

### Aduana
*[[Aduana]]* nim dihimi tabili ni duniya piligibu saha maa, bɛ yaannim daa shiɛmi na sagbana ni ni salima cheeninima. Shaba mi dihimi tabili ni bɛ daa yila *Asumanya* na, baa n daa nyɛ bɛ toondana, ka buɣim be o noli ni ka salima mi be o jira ni. Bɛ daa chaŋmi hali ni *Dormaa* ka buɣim maa na kuli nyɛ din ne. Ka shab mi gbubi ni *[[Aduana]]* niriba maa ni daa yi *Asumanya* bɛ shab daa ŋmaai mi n kpa *Akwamu* polo. *[[Aduana]]* niriba maa ni daa su tiŋshaŋa ka galisi tiŋshaŋa n nyɛ *Dormaa* ni Bono niriba maa pam, *Akwamu* ni *Twifo Neman*. Kanbɔŋ tiŋ polo, *[[Aduana]]* niriba maa ni su tiŋshaŋa ni zooi yaɣ' shɛŋa n nyɛ *Kumawu*, *Asumanya*, Kwaman, *Boaman*, *Agogo*, *Banso, Obo-Kwahu, Kwahu Obomeng Apromaase, Akyem Apapam, Tikurom, Kaase, Apagya, Bompata, Kwaso, Akyease, Manso Agroyesum, Manso-Mmem, Manso-Abodom, Gomoa Ohua* nti pahi *Nyinahen*. Binkɔbi shab ban zani nti *[[Aduana]]* niriba maa n nyɛ gbuɣinli mini baa.

### Asene
*Asene* nim daliŋ nyɛla zoŋa ka *[[Kumasi]] Amakom* mini *Dompoase* nyɛ bɛ ni tooi be tiŋshaŋa. Bɛ yi puhi *Asene* puuni nira, o saɣiri mi "*Yaa Adu nana*". Tiŋshaŋa din lahi pahi m be *Asene* nim sulinsi ni n nyɛ *Antoa*, *Atona*, *Nkoranza*, *Wenchi*, *Atwoma*, *Kofiase*, *Abira*, *Baman*, *Denyase*, nti pahi *Boanim*. *Asene* niriba maa n nyɛ ninvuɣ' shab ban diri *Adansi* tiŋgbani ni nama ka bɛ lahi dihitabili ni bɛ mali la toontali baŋsim din yi bɛ yaannim sani na.

### Asakyiri
*Asakyiri* nim yalimi ni bana n nyɛ binnamdi shab Naawuni ni daa nam piligu. Bɛ nyɛla ti ni ni tooi bo n nya shab Adanse yaɣili, bɛ ni su tiŋ shaŋa nyɛ *Akorokyere* (*Akrokere*), *Asakyiri Amansie*, *Ayaase*, *Obogu Nkwanta* nti pahi *Asokore*. Bɛ yi puhi ninvuɣ' so ŋun nyɛ *Asakyiri* puuni nira, o saɣiri mi "*Yaa Ofori nana*". Tiŋ shaŋa din lahi pahi ka be *Asakyiri* nim sulinsi ni n nyɛ *Abofuo*, *Aduanede*, *Abrenkese*, nti pahi *Apeadu*. Bɛ dalima nyɛla juɣu mini eagle. Bani n nyɛ ban pɔra n gari dunoya maa zaa.

### Asona
*[[Asona]]* nim dalinli nyɛla ŋmaanchee. Bɛ yalimi ni niriba ban be *[[Asona]]* nim polo maa n galisi n pam n gari *Abusua* nim maa zaa. Bɛ ni su tiŋshaŋa n nyɛ *Adansi Akrofuom, Kyebi, Edweso* ni *[[Offinso]]*. Bɛ yi puhi *[[Asona]]* nira,  o saɣirimi "*Yaa Ofori nana*". Tiŋshaŋa din lahi pahi ka be *[[Asona]]* nim sulinsi ni n nyɛ *Asiakwa*, *New Juaben*, *Akyem Wenchi*, *Kukurantumi*, *Akyem Tafo, Akuapem-Akropong, Akuapem Amanokrom, Akyem Kwarbeng, Ejura, Feyiase, Manso-Nkwanta, Bonwire, Atwima-Agogo, Abrakaso, Trabuom, Beposo, Toase*, ni *Odumase Ahanta Ntaakrom, Gomoa Asin*. *Asona* ni su tiŋshaŋa zaa tiŋzuɣu n nyɛ  *Adansi Akrofuom*. 

### Bretuo
*Bretuo* nim ŋɔ nyɛla ban tooi be *Adansi Ayaase*, *Mampong*, *Kwahu*, *Adankranya*, *Amprofi Tanoso* (*Tanoso* - din miri *Akumadan* la) *Amoafo, Asiwa*, nti pahi *Afigyaase/Effiduase*. Bɛ dalinli nyɛla jangbuni. Di tu ni zaɣa niŋ n zaŋchaŋ *Asante* nim linjin kpɛma la polo, *Mamponhene* ŋun daa nyɛ Ashanti nim mini *Denkyira* zabili la puuni kpɛma la. Saawara kam din daa yi yan niŋ zaŋchaŋ tiŋgbani gubu polo daa yi be la *Mamponhene* nuu ni. Bɛ yi puhi ninvuɣ' so ŋun yina *Bretuo*, o saɣiri mi "*Yaa etwie nana*". Tiŋ shaŋa din be Bretuo nim sulinsi puuni n nyɛ *Jamase, Apaa, Kwahu Abene, Domeabra, Agogo-Hwidiem, Adankranya, Suhum-Kwahyia, Asiwa* (*capital of Bosome Freho District*) nti pahi *Abuotem, Ofoase, Brodekwano, Bosomtwe Beposo*

### Ekoɔna
*[[Ekuona]]* nim pa la ban pahi Ashanti nim la puuni. Bɛ nyɛla ban tooi pahi *[[Fante]]* nim la puuni, amaa bɛ ni su tiŋshaŋa *Ashanti* nim maa polo n nyɛ *Adanse Fomena* mini *Asokore*. *Akuona* nim maa dalinli n nyɛ *buffalo*. Bɛ yi puhi *Ekuona* nim puuni nira o saɣiri mi "*Yaa Doku nana*". Tiŋ shaŋa din lahi pahi ka bɛ be dini n nyɛ *Banko, Mprim, Kona, Asokore-Mampon, Berekum, Kokofu-Abuoso, Adumasa, Heman, Abenkyem, Cape Coast, Jukwaa*, ni *Duayaw-Nkwanta*. 

### Oyoko
Wub' ʒiɛ n nyɛ *Oyoko* nim dalinli. Dina n lahi nyɛ daŋ shɛli ni *Ashantehene* ni yina. Di tiŋ zuɣiri n nyɛ *Kokofu*, *[[Kumasi]]*, *Dwaben* ni *Nsuta*. Bɛ yi puhi Oyoko nima bɛ saɣiri mi "*Yaa Obiri nana*". Tiŋ shaŋa din lahi pahi n nyɛ *Bekwae, Mamponten, Bogyae, Dadieso, Obogu, Asaaman Adubiase, Pampaso, Kontanase, Kenyase*, nti pahi *Ntonso*. Bɛ dalinli nyɛla wub' ʒiɛ. Shab booni li la *'Ekusi ebusua*' din saha, bɛ booni la ninvuɣ' shab ban be lala daŋ maa ni "*Ekusifo*" *[[Western Region|Western region]]* luɣi shaŋa.

## Kundivihira